laion/Wikipedia-Exotic huggingface dataset:
פארק רמות מנשה

פארק רָמות מְנַשֶּׁה או מרחב ביוספרי רמות מנשה היא שמורה ביוספרית, המשתרעת על פני 84,000 דונם בחבל הארץ רמות מנשה. הפארק כולל בתחומיו יערות, שמורות טבע, שטחי חקלאות ושדות מרעה, כמו גם שישה יישובים כפריים: מושב עין העמק והקיבוצים גלעד, דליה, רמת השופט, עין השופט ורמות מנשה. כמו כן, הפארק הוא אחד משתי השמורות הביוספריות היחידות בישראל, כשהשנייה היא פארק הכרמל. בתחומי הפארק ניתן למצוא יער מחטני, יער של אלון התבור, יער מעורב, שטחי בתה, שטחי חקלאות ומרעה, גבעות געשיות, אתרים ארכאולוגיים, נחלים ומעיינות. בין האתרים הבולטים בפארק נמנים: עמק השלום, מערת הפלמ"ח, אנדרטת הקיבוצים, נחל השופט, מעין עין ריחניה, מאגר גלעד, נחל רז, גבעת הרקפות ויער הזורע. בשנת 2006 פתחה המועצה האזורית בהליכים רשמיים מול אונסק"ו להכרה בפארק כשמורה ביוספרית. לאחר השלמת כל הפעולות התכנוניות הדרושות וקבלת התואר הרשמי, ייקרא הפארק בשם "מרחב ביוספרי רמות מנשה". ביוני 2011, לאחר קבלת התואר הרשמי, נקרא הפארק בשם זה. בין בעלי החיים החיים בפארק ניתן למנות את טריטון הפסים, קרקל, צבי ארץ ישראלי, בז ומיני זוחלים. בפארק גם חסרי חוליות רבים ומגוונים, לרבות חרקים ושבלולי יבשה. רוב אזור רמות מנשה משמש כקרקע חקלאית או כשטחי מרעה אך בערוצי הנחלים ובאזורים מסוימים נשמרה הצמחייה הטבעית הכוללת סירה קוצנית, אלון התבור, חרוב, תורמוס ההרים, כלנית מצויה ורקפת מצויה (בחורף ובאביב), תות עץ ויערות מחטניים בנטיעת קק"ל. אתר האינטרנט הרשמי של פארק רמות מנשה פארק רמות מנשה, באתר קק"ל חוה בראון, קק"ל, הירוק הגדול: פארק רמת מנשה, באתר ynet, 31 בינואר 2008 רונית סבירסקי, קק"ל, רמת מנשה: הכי הרבה יער, שימור, ומסלולי טיולים, באתר ynet, 11 ביולי 2011 צחי אבנור, תמונות טבע מרמות מנשה, פליקר ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
Voice & Piano

Voice & Piano (בעברית: קוֹל & פְּסַנְתֵּר) הוא אלבום אולפן של הזמרת-יוצרת הישראלית יסמין לוי ושל המלחין הישראלי גיל שוחט. האלבום יצא לאור ב-21 במרץ 2021, על ידי חברת התקליטים הליקון. באלבום נכלל הלהיט הבינלאומי של לוי "Una Noche Mas", כמו גם השיר "Song for the Country" שבוצע בשפה העברית. אלבום זה נחשב לאלבומה הראשון של לוי מאז צאת רק עוד לילה אחד, משנת 2017. לאחר שהוציאה בשנת 2017 את רק עוד לילה אחד, לא הוציאה לוי אלבום אולפן נוסף. במרץ 2021 נודע כי Voice & Piano יופץ ב-21 באותו החודש. בהמשך, נודע כי גיל שוחט יהיה חלק מתוכו ועוד פורסם כי השניים יקיימו הופעה משותפת שהתקיימה במועדון זאפה שבזכרון יעקב. השניים הופיעו יחד בעבר בתל אביב-יפו. ברדיו סול סקרו את האלבום, תוך שנחשף שם כי "האלבום הוקלט בשידור חי – ללא עריכות, ללא תוספות, כדי לשמר את האותנטיות של המופע". האלבום Voice & Piano באתר ספוטיפיי Piano & Voice, נבדק ב-2021-04-29 Song for the Country, נבדק ב-2021-04-29 רק עוד לילה אחד, נבדק ב-2021-04-29 יסמין לוי וגיל שוחט & אלמא - מרכז אמנויות | זכרון יעקב - ה., 20/05/2021, באתר Eventim גיל שוחט מארח את יסמין לוי, באתר עיריית תל-אביב-יפו יסמין לוי וגיל שוחט "Voice and Piano" ברדיו סול רדיו ישראלי רדיו אינטרנטי, באתר רדיו סול - הרדיו שלך באינטרנט
AEC Reliance

AEC Reliance היה אוטובוס חד-קומתי, אשר יוצר במספר תצורות על ידי יצרנית הרכב הכבד Associated Equipment Company (אנ') (AEC) בין השנים 1954–1979 בבריטניה יוצרו 3 סוגי מרכבים: אורך 9.14 מטר, 10.9 מטר, 11.8 מטר (מנובמבר 1967) 1-2 דלתות כניסה באמצעות מדרגות (אוטובוס רצפה (קומה) גבוהה (אנ')) מנוע דיזל תת-רצפתי 6 צילינדרים: 7.7 ליטר, 8.2 ליטר, 9.6 ליטר, 11.3 ליטר, 12.4 ליטר חברת "Canberra Bus Service" מעיר הבירה קנברה רכשה 92 יחידות מדגם "AH470" ו-28 יחידות "AH505", חברת "Brisbane Transport" רכשה 3 יחידות מדגם "AH470", ו-40 יחידות מדגם "AH590". חברת האוטובוסים "McVicar's Bus Service" (אנ') רכשה 44 יחידות לתפעול בעיר סידני. חברת האוטובוסים "Municipal Tramways Trust" (אנ') רכשה מספר יחידות. דגם "AEC Reliance" מודל "MU3R" דגם "AEC Reliance" דגם "AEC Reliance" מודל "MU3R" דגם "AEC Reliance" מודל "6U3ZR" דגם "AEC Reliance" מודל "6U3ZR" AEC 761T AEC רגאל VI מדיה וקבצים בנושא AEC Reliance בוויקישיתוף AEC Reliance, סרטון באתר יוטיוב מנועי "AEC" לאחר מלחמת העולם השנייה / ראו מנוע AH470 מנועי "AEC" לאחר מלחמת העולם השנייה / ראו מנוע AH505 חברת ssociated Equipment Company (AEC) הייתה יצרנית כלי רכב בריטית שבנתה אוטובוסים, שלדות אוטובוסים ומשאיות משנת 1912 ועד 1979. כמעט ולא נעשה שימוש בשם Associated Equipment Company, במקום זאת החברה נסחרה תחת המותגים AEC ו- ACLO דגם "AEC Reliance", שנת 1972 londonbusmuseum.com/museum-exhibits/single-decker-buses עכשיו aec באורך 12 מטר עבור הממלכה המאוחדת, 24 בנובמבר 1967 (דגם "Reliance 691") archive.commercialmotor.com/article צי מורשת actbus.net/heritage-fleet שירות חברת האוטובוסים "McVicar's Bus Service" (שירותי האוטובוסים של מקוויקר - לידקומב) fleetlists.busaustralia.com/nsw
פנמקס

פַּנַמַקס, הלחם של המילים פנמה ומקסימום, הוא סיווג הניתן לאוניות הגדולות ביותר המסוגלות לעבור דרך תאי השיט שבתעלת פנמה. גודל זה נקבע לפי גודלם של תאי השיט וכן גובה המים בתעלה. "פנמקס" הוא גורם מרכזי בתכנון אוניות משא, כשאוניות רבות נבנות בדיוק בגודל המרבי המותר לתעלה זו. גשר האמריקות הוא הגורם המגביל בגובה. ממדיה המרביים של אונייה היכולה לעבור בתעלה הם: אורך: 294.1 מטר רוחב: 32.3 מטר שוקע: 12.0 מטר במים טרופיים מתוקים, המים בתאי השיט של התעלה ואגם גאטון. במים בעלי מליחות פחותה ממימי האוקיינוס, שוקע האונייה גבוה יותר גובה: 57.91 מטר (הנמדד מקו המים עד הנקודה הגבוהה ביותר באונייה). מעמס אופייני של אוניית פנמקס הוא בין 65,000 ל-80,000 טון והמטען מוגבל בדרך כלל ל-52,500 טון. הסיווג פנמקס היה בתוקף מאז חנוכת תעלת פנמה ב-1914 ועד לשנת 2016. ב-26 ביוני 2016 נפתחה בתעלת פנמה מערכת תאי שיט חדשים, עם סיום פרויקט הרחבה שנמשך מאז שנת 2007. תאי השיט החדשים והגדולים יותר הביאו לקביעת סיווג חדש לכלי שיט, "נאופנמקס" (Neopanamax). הסיווג החדש קובע כי בתעלת פנמה יכולות לעבור אוניות שמידותיהן המרביות גדולות יותר. על פי סיווג פנמקס חדש הוגדרו לכלי השיט המגבלות הבאות: אורך: 366 מטר רוחב: 49 מטר שוקע: 15.2 מטר סיווג דומה לפנמקס הוא סואצמקס, שמגדיר את גודלן המרבי של אוניות העוברות בתעלת סואץ. המגבלות המוטלות על אוניות פנמקס מכתיבות ממדי אוניות קטנים משמעותית מסואצמקס. Modern ship size definitions, באתר Lloyd's register
סיליה קסטין

סיליה קסטין (נולדה ב-12 במרץ 1951) היא משוררת ישראלית. סיליה קסטין נולדה בסאו פאולו שבברזיל. כשהייתה בת 14 עלתה יחד עם אימה לישראל והם עברו לגור בקיבוץ געש, בעקבות אח שלה שעלה שנתיים לפנייהם והשתייך לחברת הנוער בקיבוץ. קסטין התחנכה ב"מוסד חינוכי חוף השרון" שבקיבוץ יקום. לאחר שירותה הצבאי סיימה תואר ראשון במתמטיקה ובפיזיקה באוניברסיטת חיפה, דרך סמינר הקיבוצים אורנים. הייתה מורה ומחנכת ב"מוסד חינוכי רמות חפר" שבקיבוץ מעברות. לאחר מכן למדה תקשורת קהילתית, יותר מאוחר הפכה לסוכנת ביטוח. בקיבוץ עבדה קסטין בבית התוכנה וכתבה תוכנות למאפיות ולהתאחדות לספורט. בנוסף הייתה מנהלת של החינוך הבלתי פורמלי בקיבוץ, וגם עורכת של התוכנית "וידאו בקיבוצים" שהעלתה כל יום שישי תוכנית פנימית לחברים. משנת 2000 היא אחראית ביטוח של הקיבוץ ומטפלת בכל נושא של החברים מול ביטוח לאומי. קסטין היא בין היוזמים ומקימי הגינה הקהילתית הקיבוצית, פעילה בשי"ל (שרות ייעוץ לאזרח) של המועצה בנושא ביטוח לאומי ומתנדבת בעמותת "אור למשפחות". היא נשואה ואם לחמישה בנים ובת, כולם חברי קיבוץ געש. קסטין החלה לכתוב בגיל צעיר, אך ספריה החלו לצאת לאור החל משנת 1997, יצירותיה התפרסמו בכתבי העת "מאזניים", "פסיפס", "סלונט" ועוד. כמה משיריה הולחנו. אהבה שקופה, הוצאת סער, 1997. לשקר רגליים יחפות, הוצאת עקד, 2008. נבטי חמלה, הוצאת ספרא,2020. התנים שותקים הלילה, הוצאת עקד 2023. מדיה וקבצים בנושא סיליה קסטין בוויקישיתוף דליס, לשקר רגליים יחפות. מאזנים, כרך פ"ב, גיליון 1 ספטמבר 2008, עמ' 63. חנה יעוז, שיחה עם סילביה קסטין על ספרה "לשקר רגלים יחפות". פסיפס, גיליון 75 עמ' 50–51. דורון בראונשטיין. "נבטי חמלה" מאת סיליה קסטין: חכם, אירוני, מעורר מחשבה, חי תרבות סיליה קסטין, אורנים זקנים מספרים . אתר סלונט, 17 במרץ 2021 עיתון הקיבוץ. סיליה מחזירה את האור לחיי המשפחות השכולות - קיבוצניקים עם החברה ,14 בפברואר 2019 אלי אשד. ציפי שחרור נפרדת מ"מאזניים", יקום תרבות, 10 באפריל 2013 סיליה קסטין באתר הספרייה הלאומית. סיליה קסטין באתר סימניה ניקולא יוזגוף אורבך, 'סלון דיזנגוף' מארח את המשוררים אריה רגב וסיליה קסטין, קול ההמון, 21 ביולי 2021 סיליה קסטין, בצל הקורונה. ניבים, עלון קיבוץ געש, 23 באפריל 2020 מתוך הערך על סיליה קסטין בלקסיקון הספרות העברית סיליה מחזירה את האור לחיי המשפחות השכולות - קיבוצניקים עם החברה. אתר התנועה הקיבוצית. 14 בפברואר 2019 סיליה קסטין במגזין "החוטם" לשירה, ספרות ואמנות מאזניים. גיליון דצמבר 2007 סלונט. אורנים זקנים מספרים לי מאת סיליה קסטין יוטיוב, רחלי וולשטיין, "שלוותי". ו"יש לי ילד" מאת סיליה קסטין. אהבה שקופה באתר הספרייה הלאומית דליס, לשקר רגליים יחפות. מאזנים, כרך פ"ב, גיליון 1 ספטמבר 2008, עמ' 63. הספר באתר הספרייה הלאומית ציפי ארצי. הספר באתר "הספרייה המתחדשת" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיליה קסטין".
מועבט (אלבום)

מועבט הוא אלבום האולפן החמישי של הזמרת הישראלית עדן בן זקן. האלבום יצא לאור ב-6 במאי 2021, בהוצאת חברות התקליטים שרית הפקות וארומה מיוזיק. מתוך האלבום יצאו עשרה סינגלים בסך הכול, כולל שיר הנושא "מועבט" שהיה לאחד מהשירים המצליחים ביותר בישראל בשנת 2021. ב-3 במרץ 2021, הכריזה בן זקן על צאת אלבומה האולפן החמישי "אנא מג'נונה", באותו פרסום חשפה את עטיפת האלבום ותאריך יציאתו. לאחר כחודש הוציאה בן זקן הסינגל התשיעי "מועבט", שזכה להצלחה רבה בעקבותיו החליטה לשנות את שמו של האלבום ועטיפתו. ב-5 במאי, יצא לאור חלק א' של האלבום שמכיל 3 שירים ("ברחובות של תל אביב", "איך אתה הולך" ו-"דבר אלי עם העייניים"), כאשר חלק ב' שמכיל 2 שירים ("הלו הלו" ו-"יום הפוך") יצא יממה לאחר מכן באלבום בשלמותו. לפני שיצא האלבום לאור, יצאו ממנו תשעה סינגלים. לכל סינגל יצא ווידאו קליפ מלא, פרט ל-"כשתבוא, "מתגעגעת אותך" ו"מועבט". מועבט, באתר Genius (באנגלית) "מועבט": אלבומה החדש של עדן בן זקן, באתר israel-la צהריים טובים 🙏 אני מתרגשת להציג בפניכם את העטיפה של האלבום ה-5 שלי שייצא ב-5.5, באתר instagram זמרת העשור של ישראל עדן בן זקן עם אלבום חמישי !, באתר instagram חמסה עליה: עדן בן זקן משחררת אלבום חדש, באתר ‏מאקו‏, 5 במאי 2021 האזינו: שלושה שירים חדשים של עדן בן זקן, באתר israelhayom לא נחה לרגע: עדן בן זקן מוציאה אלבום חדש - חמישי במספר, באתר וואלה, 5 במאי 2021 מועבט, ברשת החברתית אינסטגרם קצבי, מרגש וקליט: עדן בן זקן משחררת את אלבומה החמישי, באתר frogi גיל לוסטיג, ‏גן עדן, באתר ‏מאקו‏, 6 במאי 2021 Idan Raichel & Eden Ben Zaken - Mitga'aga'at Ot'cha | עידן רייכל ועדן בן זקן - מתגעגעת אותך, סרטון באתר יוטיוב (אורך: 2:14) Eden Ben Zaken & Itay Galo - Moabet | עדן בן זקן ואיתי גלו - מועבט, סרטון באתר יוטיוב (אורך: 4:11) עדן בן זקן - כשתבוא, סרטון באתר יוטיוב (אורך: 2:53) עדן בן זקן מועבט (באנגלית בריטית), נבדק ב-2021-05-06 עדן בן זקן מועבט (באנגלית בריטית), נבדק ב-2021-05-06
אמיליה מריה טוברניצקי גרסון

אמיליה מריה טוברניצקי (טוורניקה) גרסון (באנגלית: Emilia Maria Gerson - Towarnicka;‏ סמבור, פולין, 13 בספטמבר 1921 – 11 במרץ 1961 ישראל) הייתה חסידת אומות עולם, שהצילה יהודים פולנים במהלך מלחמת העולם השנייה על ידי החבאתם בביתה מפני הנאצים. אמיליה נולדה בעיירה סמבור שבפולין בשנת 1921 בשם אמיליה מריה טוורניקה, בזמן מלחמת העולם השנייה בשנת 1939 כשהייתה בת 17 בלבד התדפק על דלת משפחתה שלמה גרסון, ילד יהודי בן 17 שנמלט מבית הוריו בשכונת רוזוודוב ללבוב שהייתה תחת שליטה של הרוסים. גרסון נתפס ונשלח למחנה עבודה, הוא ברח מהמחנה והתחבא ביערות עד שבשלב מסוים הוא הגיע לבית משפחתה של אמיליה בעיירה אגטובקה (אנ'), איתה למד יחד בבית הספר התיכון. אמיליה הכניסה את שלמה לביתה והסתירה אותו יחד עם מספר יהודים נוספים (קליינמן וטוכברג/טוכמן) במשך חודשים ארוכים, והייתה אחראית עליהם בתקופה זו. בזמן שאמיליה הסתירה את שלמה השניים התאהבו, אך מחשש מהלשנות השכנים הפולנים בשנת 1940 היא הבריחה אותו במזחלת שלג שכורה מעבר לגבול לאזור העיר טרנוגורד שהייתה בשליטת הרוסים. שלמה הצליח לשמור קשר עם אמיליה דרך קרוב משפחה. השניים נפגשו מחדש בסוף מלחמת העולם השנייה- 1945 והתחתנו, אמיליה עבדה כעקרת בית ונגנית כינור ובני הזוג הולידו חמישה ילדים. המשפחה התגוררה באזור ורשה בפולין, עד שבשנת 1957 עלו לישראל. אמיליה נפטרה בשנת 1961 בעקבות מחלה קשה. בשנת 1982 אמיליה הוכרה כחסידת אומות עולם על ידי ארגון יד ושם. ערך זה הוא קצרמר בנושא השואה ובנושא אישים. אתם מוזמנים לתרום לוויקיפדיה ולהרחיב אותו.
ויליאם ברימנר

ויליאם ברימנר (באנגלית: William Brymner‏;14 בדצמבר 1855 – 18 ביוני 1925) היה צייר נוף ומחנך קנדי. בנוסף למילוי תפקיד מפתח בהתפתחות האימפרסיוניזם בקנדה, לימד ברימנר אמנים רבים שהפכו לדמויות מובילות באמנות המודרנית הקנדית. יליד גרינוק, סקוטלנד, בנם של דגלאס ברימנר וז'אן תומסון, עבר עם משפחתו לקנדה בשנת 1857. בשנת 1864 עברה משפחתו למונטריאול. מאוחר יותר הם התגוררו באזור אוטווה, שם למד ברימנר בבית הספר באוטווה. לאחר לימודי אדריכלות, נרשם ברימנר לאקדמיה ז'וליאן בפריז, צרפת, בשנת 1878. מוריו היו מפורסמים בתפיסה של נטורליזם. באביב 1884 נסע ברימנר למפרץ רונסוויק, צפון יורקשייר, אנגליה, עם האמן הבריטי פרדריק ג'קסון (1859–1918) והאמן הסקוטי-קנדי ג'יימס קר-לוסון (1862–1939). שם השלים ברימנר את עבודותו הגדולה - "זר פרחים", 1884 ששימש מאוחר יותר ככרטיס כניסה שלו לאקדמיה המלכותית לאמנויות. בינואר 1885 שב ברימנר לפריז כדי לחדש את לימודיו באקדמיה ז'וליאן. במהלך תקופה זו הוא יצר ציורי נוף בהשראת בית הספר ברביזון - "גבול היער של פונטנבלו", 1885, שהוצג בסלון פריז. בשובו לקנדה בשנת 1885 בילה ברימנר את הקיץ באזור סנט לורנס התחתון בקוויבק. שם יצר את ציוריו הראשונים המתארים את קוויבק הכפרית - נושא אליו היה חוזר לעיתים קרובות לאורך כל הקריירה. בשנת 1886 הוא נסע למערב קנדה ברכבת החדשה אל האוקיינוס השקט, בתקווה לנצל את הנופים החדשים להשראה, כמו נופי הרי הרוקי. ברימנר בילה מספר שבועות בשמורת סיקסיקה ליד גליכן (אלברטה), שם היה עד לרעב החמור של אנשי סיקסיקה עקב כישלונה של הממשלה לספק מזון. חוויה זו הגיעה לשיאה באחד הציורים החזקים של ברימנר - "מתן מנות לאינדיאנים" עם שובו ממערב קנדה החל ברימנר ללמד באגודת האמנות במונטריאול, שם ישהה שלושים שנה. רבים מחברי קבוצת ביבר הול למדו אצל ברימנר, שעודד אותם לחקור גישות מודרניות חדשות לציור. ברימנר התמחה בסצינות אנושיות ונמנע מנושאים היסטוריים גדולים פרט לציוריו לרכבת הפסיפית הקנדית. נורה קולייר, אמילי קואנן, קלרנס גאגנון, פרודנס היוארד, רנדולף יוטון, אדווין הולגייט, מייבל לוקרבי, ג'ון יאנג ג'ונסטון, מייבל מאי, הלן מק'ניקול, קתלין מוריס, ליליאס טורנס ניוטון, אלברט מיד פטיסון, רוברט פיילוט, שרה רוברטסון, אן סאבאג' ואתל סת'. מדיה וקבצים בנושא ויליאם ברימנר בוויקישיתוף Anderson, Jocelyn (2020). William Brymner: Life & Work. Toronto: Art Canada Institute. Reid, Dennis (1988). A Concise History Of Canadian Painting: Second Edition. Toronto: Oxford University Press. pp. 94–95 Biography – BRYMNER, WILLIAM – Volume XV (1921-1930) – Dictionary of Canadian Biography, www.biographi.ca
ג'האד חסן

ג'האד חסן הוא קצין בדרגת תת-ניצב במשטרת ישראל, המכהן כמפקד בסיס ההדרכה של משמר הגבול. חסן נולד וגדל בכפר הדרוזי סאג'ור. הוא שירת במגוון תפקידי פיקוד במשמר הגבול. שירת כלוחם וכמפקד לוחמים, מפקד פלוגת מג"ב בשכם וראש ענף סמלים בבסיס הדרכה של משמר הגבול. ב-2003 היה אחד ממדליקי המשואות בטקס הדלקת המשואות. בהמשך שירת כסגן מפקד מג"ב צפון וסגן מפקד מג"ב ירושלים. ב-2019 מונה למפקד מג"ב דרום. באפריל 2021 מונה למפקד מג"ב איו"ש, ובמאי 2023 למפקד בה"ד מג"ב. חסן נשוי ואב לשניים. בוגר קורס מפקדי פלוגות וקורס פיקוד ומטה, ובעל תואר ראשון במנהל עסקים. אחיו עימאד חסן שירת אף הוא כקצין בכיר במג"ב. נועה מגיד, מפקד מג"ב איו"ש הנכנס, תנ"צ ג'יהאד חסן: "מקבל על עצמי את הזכות לפקד על מרחב יוקרתי ועוצמתי בצניעות ובענווה", באתר חדשות 0404‏, 21 באפריל 2021 כתבי ynet, ישראל חוגגת עצמאות 55, באתר ynet, 7 במאי 2003 תת-ניצב ג׳יהאד חסן מונה למפקד בית הספר של מג"ב, 7 במאי 2023, פורטל הכרמל והצפון הסדר ניגוד עניינים, אתר מידע לעם
יהודה אלבז

הרב יהודה אלבז (ה'תק"ל, 1770, צפרו, מרוקו – ט"ו בשבט ה'תר"ז, 1847, צפרו, מרוקו) היה דיין פוסק ומחבר ספרים. נולד בשנת ה'תק"ל (1770) לג'הרה משה בצפרו שבמרוקו. את ידיעותיו התורנית רכש אצל אביו ואצל חכמי עירו, בהגיעו לפרקו נשא את רבקה בתו של רב העיר הרב שאול ישועה אביטבול. בשנת ה'תקס"א התמנה לדיין על ידי רבי שאול סרירו ורבי רפאל אבן צור. שמש גם כמוהל ומהל עשרות ילדים. מכיוון שהיה עשיר היה משלם מס ולא כנהוג שרבנים פטורים ממס, היה מלווה כסף לבני קהילתו, היה ידוע באהבתו לארץ, ואף כתב מספר שירים על חיבת הארץ ושדריה, בספרייתו הגדולה היו הרבה כתבי יד, אשר שמשו לו לכתיבת ספריו, מספרייתו הודפס ספר משיח אלמים לרבי יהודה כלץ (הראשון). ניהל קשרי מסחר עם ידידו רבי רפאל אהרן מונסונייגו רבה של פאס. נודה כבעל כתיבה מליצית ושנונה, ולמשל, חידה על שמו: שמו ראש שמי ושני לו עשירית ומחציתו, ושוב מחצית אחר דוגמתו, אך ראש האותיות הוא כלול בעצמותו, ותשלום ארבעה וחמשה גבולתו, במעט השקפה תבין השם על מתכונתו שר העיר העליל עלילה עליו ועל תלמידו - ידידו רבי עמור אביטבול ועל כן ברח למכנאס. נפטר בה'תר"ז ונטמן בעירו צפרו. על מצבתו רשם: יראי השם ושומרי דרכיו הטובים הם בעני עצמם כאין, אפיל לפניכם בקשתי אני זעיר שם אל תעלימו עין, העתירו בעד הנעדר מביניכם ויהי לאין, אשר הוא טמון בחורי עפר מעלומי העין, וכפר עוניו ויסלח אשמתו באהבתו ובחמלתו בורא יש מאין... היה חתנו של רבי שאול ישועה אביטבול, נולדו לו ארבעה בנים, רבי שמואל מחבר ספר רובע הקב, ועוד. אליעזר שאול, ורבי עמרם אשר כיהן אחריו כרב העיר מחבר ספר חיי עמרם בניין נעורים ועוד. מנכדיו הם רבי אבא אלבז ורבי רפאל משה אלבז, מצאצאיו: רבי יעקב סודרי, ועוד. צאצא נוסף הוא הרב מאיר אלבז שהנציח את סבו בהקמת ישיבת "שבות יהודה" על שמו. רבים מאגרותיו נדפסו בספרו של רבי דוד עובדיה קהילת צפרו ושדריה. חידושים בשמו נדפסו בספר של בנו 'חיי עמרם'. ספריו: שבות יהודה שו"ת בהלכה. שבות יהודה חידושים על התורה ודרשות. פיוטים רבים שלו נדפסו בסוף ספרו של בנו "חיי עמרם", שלום אלדר ההדיר את הפיוטים בספר נפרד תחת השם "קול זמרה". הרב יקותיאל מיכאל אלבז והרב מאיר אלבז, מבוא לשו"ת שבות יהודה, ירושלים תשס"ח, באתר אוצר החכמה שמעון ואנונו, ארזי הלבנון - אנציקלופדיה לגאוני וחכמי יהדות ספרד והמזרח חלק ב עמוד 220 בערכו. שלום אלדר (עורך), קול זמרה, קול בכי / שירתם של הרבנים למשפחת אלבאז - רבי יהודה ובנו רבי עמרם אלבאז, מכון יד יקותיאל, ירושלים תשפ"ב. יהודה אלבז, באתר "החכם היומי" יהודה בן משה אלבז (1770-1847), דף שער בספרייה הלאומית לבית אג'ייני מצאצאי הרמב"ם אלבאז משה עמאר, הקדמה לספר בנאות מדבר (שירי רבי רפאל מונסנייגו, בעריכת תמר לביא, האקדמית חמדת תשע"ז), עמ' ט
נוריד ת'חולצה

"נוריד ת'חולצה" (צורת סלנג לנוריד את החולצה) הוא סינגל שהוקלט על ידי הזמר הישראלי עדן חסון. השיר יצא לאור ב-29 באפריל 2021, בהוצאת חברת התקליטים "שרית הפקות", ונכלל באלבום 2. השיר נכתב על ידי חסון עצמו, מיהאן פאול & קווין סקוט וג'וני גולדשטיין, שגם הפיק את השיר. "נוריד ת'חולצה" הוא שיתוף הפעולה הראשון של חסון וגולדשטיין. קליפ השיר בוים על ידי לירן סגל וצול בבית פרטי בעיר קיסריה. הווידאו קליפ יצא לאור במסגרת שבוע האופנה בתל אביב, וכלל 12 רקדנים ושש דוגמניות. מבקר המוזיקה הישראלי יוסי חרסונסקי כתב כי ”השיר טוב להעמדה סימטרית של רקדנים כמו בקליפ השבלוני לרחבת מועדונים, אך הוא אינו מספר סיפור אישי בדומה לשיריו של חסון”. חרסונסקי העניק לשיר שלושה כוכבי זהב מתוך חמישה. עדן חסון, ג'וני גולדשטיין, מיהאן פאול, קווין סקוט עדן חסון נוריד ת'חולצה נוריד ת'חולצה: עדן חסון בשיר קצבי חדש, אושר סיגרון, אתר פרוגי, 29 באפריל 2021 מערכת mako מוזיקה, ‏הקיץ כאן וגם הוא מוכן: עדן חסון משחרר את "נוריד ת'חולצה", באתר ‏מאקו‏, 29 באפריל 2021 נוריד ת'חולצה, באתר ספוטיפיי
אלפרד וליש

אלפרד וליש ואגווצ'אי (תואר אצולה) (בהונגרית: Wellisch Alfréd; פשט, 6 במאי 1854 – בודפשט, 16 בדצמבר 1941) היה אדריכל יהודי-הונגרי, המתכנן של מאות בתי דירות בבודפשט, אביו של האדריכל אנדור וליש (שינה את שמו לאנדור וצ'אי). וליש נולד במשפחה יהודית בפשט כבנו של נתן וליש. עד 1876 למד בקרלסרוהה ואחר כך בווינה אצל תיאופילוס הנס ובסוף בפריז בבית הספר לאמנויות יפות. אז התיישב בבודפשט בשנת 1881, שם גם פתח את משרדו. בין השנים 1881–1992 היה חבר בתא הבונים החופשיים אטווש, ואחר כך היה חבר מייסד של תא הבונים החופשיים "הרפורמה", ממנו פרש בשנת 1896. כאדריכל הוא קיבל הזמנות רבות, תכנן את מטה מכרה הפחם שלגוטריאן ברחוב אראן יאנוש, את הגימנסיה הראשית ברחוב טוואסמזה, את בית היתומים היהודי לבנים בפאשור וכן וילות רבות. (על פי הלקסיקון יהודי הונגרי הוא תכנן יותר מ-200 בנייני דירות. הוא היה גם חבר במועצה הלאומית לבנייה ציבורית, ייסד מספר קרנות צדקה ותרבות, כמו פרס וליש לזוכי מכרזים שהוענק על ידי אגודת האדריכלים ההונגרית מדי שנה מאז 1903 לסטודנטים באוניברסיטת בודפשט לטכנולוגיה ולכלכלה וכן לחברים הנספחים באגודה. כהכרה בעבודתו כאדריכל, כפטרון וכנדבן וכן עבור עבודתו כחבר המועצה המרכזית הלאומית לבנייה ציבורית, הוענק לו בשנת 1910 תואר אצולה (אבירות). ב-28 במאי הוא קיבל את האצולה ההונגרית עם היתר להוספת השם ואגווצ'אי (שפירושו מִוואגווצ'ה). הוא נפטר ב-16 בדצמבר 1941 בבודפשט. אשתו הייתה וילמה אולמן בארניהווארי (1861–1945); בנם כאמור האדריכל אנדור ווליש (1887–1956). 1896: בניין בית הספר התיכון לשעבר, כיום בניין הפקולטה להנדסת חשמל של קנדו קלמן באוניברסיטת אובודה. 1890–1891: מטה הקהילה היהודית של פשט, רחוב וושלני 7, רחוב שיפ 12. 1900: בית היתומים היהודי לנערים בפאשור, נהרס בשנת 2008. 1904: המטה לשעבר של שלגוטריאן מכרות פחם בע"מ ברחוב יאנוש אראן. 1912: לשעבר המשרד למינהל ציבורי ומשפט, ארמון וליש לשעבר, כיכר לאיוש קושוט 4. ?: ביתנים של בית החולים היהודי. 1881: Káry Villa, Dózsa György út 74. 1891: וילה וליש, דרך הזיכרון לסצ'ני 5-3. 1889–1890: בניין דירות נוימן, József körút 83. 1889–1891: בניין דירות דרכסלר, Thököly út 8 - שתי קומות הונחו בשנת 1927 1898–1899: בית וליש, Szent István körút 16. 1905: בניין דירות האסנפלד, רחוב קיראי 34, רחוב סקיי מיהאי 1. ועוד רבים נוספים לקסיקון ביוגרפי הונגרי Magyar Életrajzi Lexikon 1000-1990, mek.niif.hu וילמוש טוט: שני הוולישים, 17 בדצמבר 2001 פטר קוזאק: אלפרד וליש, תמונת קריירה; https://web.archive.org/web/20140913145217/http://nevpont.hu/content/publikacio/Wellisch_Alfred_1910-tol_vagvecsei.html לקסיקון יהודי הונגרי. 1929. Magyar Zsidó Lexikon: Wellisch SZEMÉLYNÉV: Wellisch Alfréd, mek-oszk.uz.ua מדיה וקבצים בנושא אלפרד וליש בוויקישיתוף http://urbface.com/budapest/a-pesti-izraelita-hitkozseg-szekhaza http://lathatatlan.ovas.hu/index.htm?node=47986 Magyar életrajzi lexikon, http://www.kitervezte.hu/epuletek/kozepulet/kozigazgatasi-es-igazsagugyi-miniszterium-budapest Zsidó lexikon, https://index.hu/urbanista/2016/10/18/csengery_villa_varosliget/ http://epulettar.hu/projekt/wellisch-villa-budapest-xii http://budapest100.hu/house/jozsef-korut-83/ http://lasdbudapestet.blogspot.com/2012/06/wellisch-haz.html http://urbface.com/budapest/a-hasenfeld-berhaz
Bye Bye Baby (שיר של טיילור סוויפט)

"Bye Bye Baby" (בעברית: "בַּי בַּי מֹתֶק") הוא שיר שהוקלט על ידי הזמרת-יוצרת האמריקאית טיילור סוויפט, מתוך Fearless (Taylor's Version). השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "That's When",‏ "We Were Happy" ו-"Don't You". השיר נכתב על ידי סוויפט וליז רוז והופק על ידה ועל ידי ג'ק אנטונוף. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם. עם יציאתו, "Bye Bye Baby" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-49 במצעד שירי הקאנטרי. "Bye Bye Baby" היה שיר שלא יצא לאור, שנועד לאלבום האולפן השני שלה, Fearless. בנוסף לכך, פרסמה סוויפט רשימת רצועות התחלתית, במסגרתה נחשף כי לשיר קראו במקור "The One Thing". במרוצת השנים, הקליטה סוויפט את השיר מחדש עבור Fearless (Taylor's Version), תוך שמילותיו והפקתו שונו. לורה סיסק שעבדה עם סוויפט בעבר, לקחה חלק בהנדסתו של השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. "Bye Bye Baby" ספג ביקורות חיוביות מטעם מבקרי המוזיקה. ב-For The Win הוא דורג כשיר ה-24 הטוב ביותר מ-Fearless (Taylor's Version). כל הקרדיטים שלהלן לקוחים מטיידל. מידע על היצירה "Bye Bye Baby" באתר מיוזיק בריינז סרטון השיר "Bye Bye Baby" באתר יוטיוב מעוצב באופן אלטרנטיבי כ-"Bye Bye Baby (from the Vault)" ו-"Bye Bye Baby (Taylor's Version, from the Vault)". Fearless (Taylor's Version), נבדק ב-2021-04-26 Taylor Swift – Bye Bye Baby (Taylor's Version) [From the Vault] (באנגלית), נבדק ב-2021-04-29 Hot Country Songs We Were Happy (Taylor’s Version) (From The Vault), נבדק ב-2021-04-26 Ranking every song on Taylor Swift's re-recorded 'Fearless' album, For The Win, ‏2021-04-10 (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Try the TIDAL Web Player, listen.tidal.com (באנגלית)